paragraph_text: Kroz cijelu seriju pratimo dječaka zvanog Yugi (japanski za igra, zabava) i njegove prijatelje Joeyja, Teu, Tristana i Bakuru. Ipak, postoji još jedna osoba koju valja spomenuti, a to je Yami Yugi (japanski za Mračni Yugi) koji se javlja preko Yugija kada ga Yugi pozove putem svoje Tisućljetne slagalice (ili zagonetke). Naime, Yami Yugi je 5,000 godina star faraon zatočen unutar Tisućljetnog predmeta koji mu daje moć da se bori protiv svojih opakih protivnika u kartaškoj igri zvanoj Dvoboj čudovišta (Duel Monsters). Yami Yugi pomaže Yugiju kako bi spasio dušu svoga djeda kojega je zarobio Maximilion Pegaz, tvorac igre Dvoboj čudovišta i nepobjedivi dvobojnik koji želi priskrbiti faraonovu moć kako bi vratio svoju suprugu Ceciliju koja je umrla pred njihovim vjenčanjem. Na tome putu mu pomažu prijatelji koji ga bodre do samoga kraja turnira u Dvoboju čudovišta.